Updated Thu, 17th Oct 2019 02:10 PM IST
बॉलीवुड के सिल्वर स्क्रीन पर हर त्यौहार जितने शानदार तरीके से फिल्माए जाते है उतना ही चमक दमक के साथ बॉलीवुड सेलिब्रिटीज इन्हे ऑफ़ स्क्रीन भी सेलिब्रेट करते है। आज महिलाओं का स्पेशल त्यौहार करवाचौथ है और बॉलीवुड की विवाहित अभिनेत्रियां भी इसके लिए पूरी तरह तैयार है। आज के दिन हर महिला अपने पति की लम्बी उम्र के लिए व्रत रखती है। आज हम आपके लिए कुछ थ्रो बैक तस्वीरें लाये है जिनमे आप देखेंगे बॉलीवुड की सुंदरियां इस त्यौहार को कितने शानदार तरीके से मनाती आ रही है।
01 ऐश्वर्या राय बच्चन
बच्चन परिवार हर त्यौहार को शानदार तरीके से सेलिब्रेट करने के लिए जाना जाता है और करवाचौथ के दिन भी बच्चन फैमिली पूरे जोश के साथ सेलिब्रेशन करती है। ऐश्वर्या और अभिषेक की शादी को एक दशक से अधिक हो चुका है और बता दें अभिषेक बच्चन भी अपनी पत्नी ऐश्वर्या के साथ इस दिन व्रत जरूर रखते है।
02 करीना कपूर
अपने पहले करवा चौथ के लिए बेबो ने खुलासा किया था कि वह सैफ के लिए उपवास नहीं रखेंगी। अभिनेत्री ने कहा, “मुझे अपने प्यार को साबित करने के लिए भूखे रहने की जरूरत नहीं है। करीना के करवा चौथ समारोह की इस थ्रोबैक तस्वीर को देखकर लगता है जैसे फेस्टिवल में बेबो ने जमकर मस्ती की।
03 अनुष्का शर्मा
अनुष्का शर्मा ने पिछले साल अपना पहला करवा चौथ मनाया और इस सेलिब्रेशन की तस्वीरें उन्होंने अपने फैंस के साथ सोशल मीडिया पर भी शेयर की थी। पीले रंग की साड़ी सिंदूर और चूड़ा के साथ अनुष्का का ये पारंपरिक लुक खूब वायरल हुआ था।
04 बिपाशा बसु
बिपाशा बसु ने 2016 में अपना पहला करवाचौथ मनाया और सोशल मीडिया पर अपने सेलिब्रेशन की तस्वीरें शेयर करते हुए उन्होंने अपने कैप्शन में लिखा, 'हम दोनों एक दूसरे की सुरक्षा और लंबी उम्र के लिए प्रार्थना करते हैं और सभी कपल्स को ढेर साड़ी शुबकामनाएं जो एक दुसरे से बेहद प्यार करते है। '
05 शिल्पा शेट्टी
शिल्पा शेट्टी कुंद्रा ने 2018 में करवा चौथ के लिए बेहद ग्लैमरस साड़ी पहनी थी। उनके ऑफ-शोल्डर ब्लाउज ने उनके फैशन सेंस को बेहद ख़ूबसूरती से पेश किया। श्रीलंका में करवा चौथ मनाते हुए इस कपल ने दोस्त द्वारा भेजी गयी चांद की तस्वीर देखकर अपना उपवास तोड़ा क्योंकि उस दौरान श्रीलंका में चांद नजर नहीं आ रहा था।
actressAishwarya Rai BachchanAnushka Sharmabollywood actresskareena kapoorShilpa Shettyअनुष्का शर्माअभिनेत्रीऐश्वर्या राय बच्चनकरीना कपूरबॉलीवुड अभिनेत्रीशिल्पा शेट्टी